棄腳用手 希古恩贏板式網球男雙冠軍
2024年04月25日 22:05
東網電視
更多新聞短片
希古恩棄腳用手一樣掂。
阿根廷名將希古恩掛靴後轉玩其他運動,改打板式網球,打下打下,仲畀佢贏咗項雙打冠軍,雖然獎金只有300美元(約2,340港元),但就滿足到佢嘅捧盃欲。
球員生涯踢過皇馬、祖記、A米同車仔等豪門嘅希古恩,2022年喺國際邁亞密結束球員生涯,掛靴後愛上板式網球,據說該項室內運動喺美國頗為流行,而希古恩棄腳用手一樣掂,日前夥拍委內瑞拉拍擋塔雷克參加邁阿密一場錦標賽,成功贏到男雙冠軍。
36歲嘅希古恩2022年離開國際邁亞密時,為球隊攻入29球11助攻,係隊史射手王,而喺佢離隊大半年後,佢嘅阿根廷隊友美斯先至加盟國際邁亞密,兩人錯過咗同隊機會,而佢喺邁亞密嘅入球紀錄,就留畀美斯去打破。